15.01.2018

לכבוד

מוסדות ומכוני מחקר

מו"פים אזוריים, וועדות חקלאיות

חוקרים, מדריכים וחקלאים

**קול קורא לתוכניות מחקר ותצפיות שדה בענף אגוזי אדמה לשנת 2018 במימון המועצה לשיווק אגוזי אדמה**

הנהלת ענף אגוזי האדמה, קוראת להגשת הצעות מחקר בתחום הענף לשנת 2018, שימומנו ע"י המועצה לשיווק אגוזי אדמה מתקציב מו"פ הנהלת ענף אגוזי אדמה.

את תוכניות המו"פ יש להגיש עד 15.02.2018 .

במהלך חודש ינואר ותחילת חודש פברואר יתקיימו סיכומי המחקרים ב- 2017 באזורים השונים, ובעקבותיהם יתקיים בתחילת חודש מרץ דיון הועדה המקצועית בהצעות המו"פ לשנת 2018 וקביעת סדרי עדיפויות למימון תוכניות המחקר וניסויי השדה לשנת זאת.

את התוכניות לרבות תוכניות של מוסדות מחקר יש להעביר בדוא"ל (מייל) לכתובתם של:  און רבינוביץ onrab@shaham.moag.gov.il

 עופר גורן מנהל תחום גד"ש בשה"מ ויו"ר הנהלת ענף א"א  ofergor@shaham.moag.gov.il

למזכירת תחום גד"ש הילה מלכה [Hila Malka] <HilaL@moag.gov.il>.

תוכניות חדשות ומחודשות יש להגיש על דפי שער זהים לאלה שמוגשים לקרן מדען ראשי (מצורפים לקול הקורא) ובצרוף דפי הסבר של עד שלושה עמודים (על פי המתכון המצורף לקול הקורא) שיכללו את תאור הבעיה, חומרתה ואת הנושאים שיבדקו במהלך המחקר. ההצעות יכללו פירוט התקציב הנדרש לביצוע המחקר, כולל פירוט לסעיפים הרלוונטים בדף השער. לאישור עבודות מו"פ נמשכות יש להגיש דפי שער מעודכנים, סיכום קצר של הממצאים, תוכנית מעודכנת להמשך העבודה והסבר במידת הצורך לשינויים בתוכנית המקורית.

מצורפים:

1. יעדי ענף אגוזי אדמה לשנת 2018.
2. דפי שער.
3. דף הסבר לסעיפי הנספח לדפי השער.

###  בברכה

 דר' און רבינוביץ עופר גורן

רפרנט ארצי לאגוזי אדמה, שה"מ מנהל תחום גד"ש, שה"מ

 יו"ר ועדה מקצועית לאגוזי אדמה